Les Nouveaux Messieurs
<s>Les Nouveaux Messieurs () je francuski nijemi film snimljen u režiji Jacquesa Feydera i premijerno prikazan 1929. godine.</s><s>Po žanru je mješavina komedije i drame, a predstavlja adaptaciju istoimenog teatarskog komada Roberta de Flersa i Francisa de Croisseta.</s><s>Protagonistica, čiji lik tumači Gaby Morlay koja je također tumačila isti lik na teatarskoj premijeri, Suzanne Verrier, je plesačica upitnog talenta koja za život zarađuje kao ljubavnica ostarjelog aristokrata i konzervativnog zastupnika Parlamenta (čiji lik tumači Henry Roussell).</s><s>Radnja prikazuje kako ga ostavi radi mladog električara i sindikalnog aktivista (čiji lik tumači Albert Préjean) koji kao ljevičarski zastupnik ulazi u Parlament, ali se vraća svom starom zaštitniku nakon što njegova stranka ponovno dođe na vlast.</s>

<s>Les Nouveaux Messieurs je Feyder snimio nakon izuzetnog uspjeha svog prethodnog (a danas izgubljenog filma Thérèse Raquin.</s><s>Snimljen na samom kraju nijeme ere, koristio je brojne inovativne tehnike, uključujući montažu i specijalne efekte, a zbog kojih je bilo relativno malo međutitlova.</s><s>Prva verzija je prikazana 1928. godine na zatvorenoj novinarskoj projekciji gdje je dobila brojne pohvale, ali i izauvala duboko nezadovoljstvo političara, prije svega članova Parlamenta koji su se požalili da se institucija, a time i sama francuska država "izvrgava ruglu".</s><s>To je dovelo do spora sa cenzurom zbog kojih je Les Nouveaux Messieurs uz niz rezova premijerno prikazan tek nekoliko mjeseci kasnije.</s><s>Iako je i u takvoj verziji dobio dobre kritike, publiku je u međuvremenu daleko više počeo privlačiti zvučni film, te je doživio komercijalni neuspjeh, i danas je uglavnom zaboravljen.</s>

<s>Uloge
 Gaby Morlay ...</s><s>Suzanne Verrier
 Albert Préjean...</s><s>Jacques Gaillac
 Henry Roussell .. the Comte de Montoire-Grandpré</s>

<s>Vanjske veze</s>

<s>Francuski filmovi
Nijemi filmovi
Dramski filmovi
Filmske komedije
Satirični filmovi</s>

